বিশ্বৰ বহু আগশাৰীৰ তাৰকা বক্সাৰৰ সমাহেৰেৰে বৃহস্পতিবাৰৰ পৰা ভাৰতৰ ৰাজধানী নতুন দিল্লীত আৰম্ভ হোৱা আইবা বিশ্ব মহিলা বক্সিং চেম্পিয়নশ্বিপত অংশগ্ৰহণ কৰা অসমৰ উদীয়মান মহিলা বক্সাৰ লাভলিনা বৰগোঁইয়ে প্ৰথম খেলত বাই লাভ কৰি দ্বিতীয় ৰাউণ্ডত প্ৰৱেশ কৰে।
৬৯ কিলোগ্ৰাম শাখাত প্ৰতিদ্বন্দ্বিতা আগবঢ়াবলগীয়া লাভলিনাই বৃহস্পতিবাৰে নিজৰ প্ৰথম ৰাউণ্ডৰ মেচত বাই লাভ কৰা সূত্ৰেই দ্বিতীয় ৰাউণ্ডলৈ অগ্ৰসৰ হয়। এতিয়া লাভলিনাই অহা ১৮ নৱেম্বৰত অৱতীৰ্ণ হ'ব প্ৰি-কোৱাৰ্টাৰ ফাইনেলত। লাভলিনাৰ বিপক্ষৰ খেলুৱৈ হ'ব পানামাৰ এথেইনা বিলন আৰু য়ুক্ৰেইনৰ য়ুলিয়া ষ্ট'ইকোৰ বিজয়ীৰ বিৰুদ্ধে।
ইফালে, ৮১ কিলোগ্ৰাম শাখাত দেশক প্ৰতিনিধিত্ব কৰা অসমৰ আন এগৰাকী প্ৰতিভাৱান বক্সাৰ ভাগ্যৱতী কছাৰীয়ে অহা ১৮ নৱেম্বৰত ৰিঙত নামিব। প্ৰতিযোগিতাখন প্ৰথম ৰাউণ্ডৰ প্ৰতিদ্বন্দ্বী হ'ব জাৰ্মানীৰ নিকোলতা ছচ'নবাৰ্গাৰ।
আনহাতে প্ৰতিযোগিতাৰ মুখ্য আকৰ্ষণ তথা ষষ্ঠবাৰৰ বাবে বিশ্ব চেম্পিয়ন হোৱাৰ আশা পুহি ৰখা এম চি মেৰী কমেও ৪৮ কিলোগ্ৰাম শাখাৰ প্ৰথম ৰাউণ্ডত বাই লাভ কৰিছে।
উল্লেখ্য যে এই প্ৰতিযোগিতাখনত ভাৰতৰ ১০গৰাকী মহিলা বক্সাৰে প্ৰতিদ্বন্দ্বিতা আগবঢ়াইছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
